**ԱՄՓՈՓԱԹԵՐԹ**

**«ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ԱՌԱՋԱՐԿՈւԹՅՈՒՆՆԵՐԻ ԵՎ ԴԻՏՈՂՈՒԹՅՈւՆՆԵՐԻ**

|  |  |
| --- | --- |
| 1. Ֆինանսների նախարարություն | 03.03.2021թ. |
| N 01/11-1/3081-2021 |
| Դիտողություններ և առաջարկություններ չկան: | Ընդունվել է ի գիտություն: |
| 2. Ֆինանսների նախարարություն | 04.02.2021թ. |
| N 01/11-1/1369-2021 |
| Դիտողություններ և առաջարկություններ չկան: | Ընդունվել է ի գիտություն: |
| 3. Տարածքային կառավարման և ենթակառուցվածքների նախարարություն | 01.03.2021թ. |
| N ՍՊ//4667-2021 |
| ««Պետական գույքի մասնավորեցման 2017-2020 թվականների ծրագրի մասին» օրենքում լրացում կատարելու մասին» օրենքի նախագծի (այսուհետ՝ Նախագիծ) վերաբերյալ առարկություններ չկան:Միաժամանակ առաջարկում ենք Նախագծի 1-ին հոդվածը հստակեցնել, քանի որ «Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության օրենքի 8-րդ հոդվածի 1-ին մասում «ընկերությունների» բառը գործածվում է երկու անգամ։ | Ընդունվել է: |
| 4. Տարածքային կառավարման և ենթակառուցվածքների նախարարություն | 05.02.2021թ. |
| N ՍՊ//2615-2021 |
| Ի պատասխան 2021 թվականի հունվարի 27-ի Ձեր թիվ ԱԱ/11.2/1212-2021 գրության՝ Պետական գույքի մասնավորեցման 2017-2020 թվականների ծրագրի մասին օրենքում փոփոխություն կատարելու մասին ՀՀ կառավարության որոշման նախագծի այսուհետ՝ նախագիծ վերաբերյալ հայտնում ենք հետևյալը.«Ռադիոիզոտոպների արտադրության կենտրոն» ՓԲԸ-ն այսուհետ՝ Ընկերություն ունի 2,197,658.9 հազ.դրամի վարկային պարտավորություններ։ Տրված չորս բյուջետային վարկերի հիմնական գումարների և դրանց նկատմամբ հաշվարկված տոկոսների մարման ժամկետները սահմանված են 2021 թվականի հունիսի 10-ից։ Ընկերությանը տրամադրված բյուջետային վարկերի գումարները, ՀՀ կառավարության որոշումների համաձայն, ծախսվել են Ընկերության շենք-շինությունների կառուցման նախագծանախահաշվային աշխատանքների իրականացման և համապատասխան փորձագիտական թույլտվությունների ստացման, ներքին ինժեներական համակարգերի, արտաքին ինժեներական համակարգերի, ներքին հարդարման աշխատանքների և նշված աշխատանքների տեխնիկական վերահսկողության իրականացման, սարքավորումների ձեռքբերման և մոնտաժման աշխատանքների իրականացման նպատակով։ Վերջիններս նախատեսված էր ավարտին հասցնել և Ընկերությունը գործարկել 2014 թվականին։ Ընկերության կառավարչի ներկայացրած մաստեր-պլանի համաձայն՝ 2015 թվականին Ընկերության գործարկելու պայմաններում նախատեսված էր սկսել վարկերի մարումն ըստ ՀՀ կառավարության որոշումների ժամանակացույցի, սակայն տարբեր հանգամանքներից կախված՝ Ընկերության գործարկումը հետաձգվեց անորոշ ժամկետով և ՀՀ կառավարության կողմից կատարվեցին մայր որոշումների փոփոխություններ՝ վարկերի մարման ժամկետների երկարաձգման համար։Ընկերությունը գործարկվել է 2020թ. հունիսից և դեռևս ի վիճակի չէ մարել նշված վարկային պարտավորությունները։ Ընկերությունը «Պետական գույքի մասնավորեցման 2017-2020 թվականների ծրագրի մասին» ՀՀ օրենքի ցանկերում ընդգրկվել է 2017թ. հուլիսից: Ընկերության՝ մասնավորեցման ցանկում ընդգրկված լինելու փաստը դեռևս չի նշանակում Ընկերության բաժնետոմսերը մինչ մասնավորեցման ծրագրի(երի) ավարտը մասնավորեցնելու պարտադիր պայման, բայց միաժամանակ ՀՀ կառավարությանը հնարավորություն է ընձեռվում մասնավորեցման սուբյեկտների կողմից գրավիչ առաջարկ ներկայացնելու դեպքում մասնավորեցնել Ընկերության բաժնետոմսերը մասնակի կամ ամբողջությամբ, ինչպես նաև պետություն-մասնավոր հատված գործակցության շրջանակներում գտնել փոխշահավետ լուծումներ։ Մասնավորապես, որպես պայման կարող է նախատեսվել, որ մասնավորեցման դեպքում վարկերի մարման պարտականությունը կփոխանցվի մասնավորեցման սուբյեկտին (նման առաջարկ ներկայացված եղել է)։ Նույնիսկ եթե ընդունվի հատկացրած բյուջետային չորս վարկերը որպես դրամաշնորհ վերաձևակերպելու առաջարկությունը, ապա դա չի ազատում պետությանը շուրջ 2.2 մլրդ դրամի չափով բեռից։Հաշվի առնելով նշվածը՝ նպատակահարմար չենք գտնում Ընկերությունը հանել պետական գույքի մասնավորեցման ծրագրից։Միաժամանակ հայտնում ենք, որ Ընկերությունը նշված օրենքի նախագծի վերաբերյալ առարկություններ չունի։ | Ընդունվել է ի գիտություն: Նման որոշումը պայմանավորված է այն հանգամանքով, որ Կենտրոնի կողմից մատուցվող ծառայությունը եզակի է ուռուցքաբանության ոլորտում և անհրաժեշտ է ուռուցքաբանական ծառայության բարելավումն և շարունակական զարգացումն ապահովելու համար: |
| 5. Արդարադատության նախարարություն | 29.03.2021թ. |
| N /27.3/7610-2021 |
| ««Պետական գույքի մասնավորեցման 2017-2020 թվականների ծրագրի մասին» օրենքում լրացում կատարելու մասին» Հայաստանի Հանրապետության օրենքի նախագծի 1-ին հոդվածի «2017 թվականի հունիսի 9-ի» բառերն անհրաժեշտ է լրացնել «Պետական գույքի մասնավորեցման 2017-2020 թվականների ծրագրի մասին» բառերից առաջ՝ համաձայն «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջների: | Ընդունվել է: |
| 6.Արդարադատության նախարարություն | 24.02.2021թ. |
| N 01/27.1/3909-2021 |
| Դիտողություններ և առաջարկություններ չկան: | Ընդունվել է ի գիտություն: |